system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Bădăcin, Sălaj?
assistant
Bădăcin este un sat în comuna Pericei din județul Sălaj, Transilvania, România. Localitatea este atestată documentar din anul 1213.

Descriere generală 
Satul Bădăcin face parte din comuna Pericei, la 5 Km de orașul Șimleu Silvaniei. Este un sat relativ mic, cu 275 de numere de casă. Toți locuitorii sunt români.
Despre această așezare nu se cunosc prea multe. Localitatea este așezată pe o vale destul de mică, locuită de oameni harnici si cinstiți. Locuitorii satului, în evul mediu, erau de origine nobilă, scutiți de dări anuale și și-au căștigat aceste privilegii prin credința cu care au apărat fortăreața lui Ștefan Báthory (rege al Poloniei și principe al Transilvaniei) din Șimleu Silvaniei.

Prima atestare documentară a satului datează din anul 1213, lucru ce denotă că este unul dintre cele mai vechi sate românești din regiune.

Biserica din sat a fost construită în 1705, ca biserică unită. Biserica, construită din piatră, cu turlă în stil baroc, este dintre cele mai vechi construcții de acest fel din cuprinsul județului Sălaj. Are hramul „Schimbarea la față”. Nu se cunosc numele ctitorilor și a binefăcătorilor, însă contribuția celor 50 de familii de săteni la acea dată a fost decisivă.
Prima școală din sat este considerată cea mai veche din Sălaj, un act afirmând existența ei în anul 1851. Actuala școală a fost ridicată pe cheltuiala lui Iuliu Maniu.

Personalități 
Aici și-a petrecut o mare parte a vieții Iuliu Maniu, politician român, deputat la Budapesta în parlamentul Ungariei, de mai multe ori prim-ministru al României, președinte al Partidului Național-Țărănesc, deținut politic după 1947, decedat în închisoarea din Sighetul Marmației.

Monumente 
 Biserica de zid „Schimbarea la față”, monument din anul 1705
 Casa memorială a lui Iuliu Maniu

Blazon 
Blazonul moșiei Bădăcin, dat de către împăratul Leopold la 7 decembrie 1699, odată cu Diploma de înnobilare a lui Laurențiu Man.

Economia 
Economia este susținută în principal de agricultură, îndeosebi de cultivarea pomilor fructiferi.

Note

Imagini

Lectură suplimentară 
 Monografia satului Bădăcin și a familiei Maniu, Cristian Borz, Editura Caiete Silvane, Zalău, 2012 - recenzie1 - recenzie2

Legături externe 
 Monografie 

Bădăcin, Pericei